NukeNews No. 3 - FINNISH

************************************************************ *    NukeNews #3 - Ydinvoiman vastainen uutispalvelu      * ************************************************************ - 0. Esipuhe - Tämä NukeNews ilmestyy viikon myöhässä. Syynä ovat onnistuneet protestit "Castor" kuljetuksia vastaan, joihin monet toimittajistamme osallistuivat. "Castor" kuljettaa korkearadioaktiivista jätettä Ranskan LaHaguesta Saksan Gorlebeniin. Castor kuljetuksia vastaan järjestetyn hienon toiminnan lisäksi muutakin kehitystä hyvään suuntaan on tapahtumassa ydinalalla. Fukushiman katastrofin seurauksena useissa maissa ydinohjelmia on lykätty tai peruutettu. Joissakin maissa, kuten Sveitsissä, päätetiin luopua ydinvoimasta kokonaan. Valitettavasti samaan aikaan Puola ja Tsekki jatkavat ydinvoimaohjelmiensa, joiden tarkoitus on rakentaa maihin monitahoinen ydinvoimainfrastuktuuri, kehittämistä. Japanin ydinvoiman vastainen liike jatkaa toimintaansa, ja maassa joka on riippuvainen ydinvoimasta, siita kokonaan luopumisen ajatus leviää. Tästä ja Fukushiman onnettomuudesta huolimatta Japani edelleen harkitsee ydinvoimaohjelmansa kehittämistä. - Sisällysluettelo - 0. Esipuhe 1. Ei uraanikaivosta Kuusamoon! 2. Räjähdys ranskalaisessa ydinlaitoksessa 3. Siemens lopettaa ydinvoimabisneksen 4. Korruptio: uusiutuuko Fukushiman tilanne Venäjällä? 5. Ranskan säteilyturvaviranomaiset osoittavat EPR:ssä ”heikkouksia” 6. Gorleben: Säteilynmittausten tuloksia väärennetty- raja-arvot ylittyneet 7. E.on päätti rakentaa uuden ydinvoimalansa Pyhäjoelle 8. Viikko protesteja Venäjällä 9. 13:sta "Castor" ydinjätekuljetuksen perille saapuminen kesti kauemmin kuin koskaan 10. I-131 levisi Euroopassa 11. Säteilevä varasto Venäläiseen ydinvoimalaan 12. Olkiluodon protestileiri ja blokkaus 2012 13. Ahausissa odotellaan uusia Castor-kujetuksia 14. Kansainvälinen verkostotapaaminen Kuusamossa 15. EDF sai 1.5 miljoonan euron sakot Greenpeacen vakoilemisesta 16. Hinkley "ensimmäisenä jonossa" 17. Tulevat tapahtumat 18. Mikä on NukeNews - 1. Ei uraanikaivosta Kuusamoon! - Kuusamoon suunnitellaan useita uraani-kultakaivoksia. Koska uraanikaivokset saastuttavat sekä ilmaa, vettä että maaperää Pohjois-Suomen joet, jotka ovat olleet juomakelpoisia tuhansia vuosia ovat vaarassa saastua. Paikalliset keräävät nyt vetoomusta osoittaakseen, että eivät hyväksy minkäänlaista kaivostoimintaa tai siihen liittyvää rakennustoimintaa Kuusamossa tai sen ympäristössä. Kaivostoiminnan, ja erityisesti uraanikaivoksen peltään tuhoavan niin asukkaiden terveyden, elinympäristön kuin elinkeinonkin. Vetoomus ja lisää tietoa tilanteesta osoitteessa: http://www.petitions24.com/no_uranium_mining_in_kuusamo - 2. Räjähdys ranskalaisessa ydinlaitoksessa - Yksi työntekijä kuoli ja neljä loukkaantui Marcoulen ydinlaitoksessa tapahtuneessa räjähdyksessä, joka sijaitsee 30 km Avignonista pohjoiseen. Räjähdys ja sitä seurannut tulipalo tapahtuivat uunissa, jossa poltetaan matala-aktiivista ydinjätettä. Samaan aikaan kun aluetta eritettiin säteilyvaaran vuoksi, viranomaiset kuitenkin vakuuttivat vaaran olevan ohi ja että säteily ei ole päässyt leviämään. Marcoulen laitoksen alueella on myös käytöstä poistettuja reaktoreja sekä ydinvoimayhtiö Arevan käytössä oleva tehdas jossa valmistetaan vaarallista MOX-polttoainetta, uraanin ja plutoniumin sekoitusta. - 3. Siemens lopettaa ydinvoimabisneksen - Syyskuun puolivälissä saksalaisyhtiö Siemens ilmoitti vetäytyvänsä ydinvoima-alalta. Siemens on rakentanut kaikki Saksan kaupalliset ydinreaktorit ja ollut mukana useissa kansainvälisissä ydinvoimaprojekteissa. Vuonna 2009 Siemens luopui yhteistyöstä ranskalaisyhtiö Arevan kanssa aloittaakseen yhteistyön venäläisen Rosatomin kanssa. Kyse oli sopimusrikkomuksesta, joten oikeus kielsi Siemensiä kilpailemasta Arevan kanssa ydinvoima-alalla vuoteen 2013 asti. Siemensin päätöksessä luopua ydinvoimabisneksestä onkin siis kyse tämän asian hyväksymisestä. Vaikka yhtiö sanookin lopettavansa varsinaisten ydinvoimaloiden rakentamisen, Siemens luultavasti tulee jatkossakin valmistamaan niissä tarvittavia osia. - 4. Korruptio: uusiutuuko Fukusiman tilanne Venäjällä? - Asiantuntijalähteiden mukaan korruptio venäläisessä ydinvoimayhtiö Rosatominssa voi aiheuttaa uusia ydinonnettomuuksia. Ympäristöjärjestö Ecodefense!n mukaan toisen Fukusiman riski on olemassa. Venäjän kansallisen korruptionvastaisen komitea (NAC) on vaatinut pääministeri Vladimir Putinia ja valtakunnansyyttäjä Jury Chaikaa panemaan alulle tutkimukset väärinkäytöksistä ydinvoimateollisuudessa, mukaan lukien uusien ydinvoimaloiden rakennustyömaat. http://www.bellona.org/articles/articles_2011/corruption_rosatom - 5. Ranskan säteilyturvaviranomaiset osoittavat EPR:ssä ”heikkouksia” - Ranskan Flamanvillessä rakenteilla olevassa EPR-ydinreaktorissa on monia ”heikkouksia”, jotka herättävät epäilyjä siitä saadaanko reaktoria täyttämään laatuvaatimuksia. Tähän johtopäätökseen on tullut Ranskan säteilyturvaviranomainen (ASN)tehtyään toukokuussa alueella perusteellisen tarkastuksen. Tarkastuksen raportista kirjoitti viikkolehti Le Canard Enchaine elokuun 24. päivä. Raportti on luettavissa myös ASN:n sivustolla. Raportti koostuu 20 sivuisesta kirjeestä, jonka ASN lähetti 24. kesäkuuta EDF:lle, 1600 megawatin reaktorin päärakennuttajalle. Reaktorin on suunnitellut Areva. Tarkastuksen suoritti viisitoista asiantuntijaa, joihin kuului tarkkailijana brittiläinen valvoja. Ryhmä löysi poikkeavuuksia rakennusvaatimusista keskeisistä kohdista reaktoria: höyrygeneraattoreiden syötöstä, vesialtaiden suodattimista sekä jäähdytysjärjestelmän RIS-akuista. ASN korostaa, että ”EDF:n on tehtävä suuria ponnistuksia osoittaakseen Flamanville 3:n täyttävän laatuvaatimukset.” Erityisesti se nostaa esiin ”epäjohdonmukaisuuden aliurakointisopimuksissa mainittujen vaatimusten ja alustavassa turvallisuusraportissa määrättyjen vaatimusten välillä.” - Toisin sanoen, alkuperäisissä määräyksissä ei ole pysytty. Mitä tulee höyrygeneraattoreiden keskeisiin toimintoihin, asiantuntijat arvioivat, että ”Materiaalien tarvittavaa laatua, huomioiden niiden merkityksen turvallisuudelle, ei ole osoitettu ja niiden käyttö FLA3:ssa ei ole mahdollista.”Kahdessa tapauksessa he vaativat ettei EDF ryhtyisi toimiin, joita on vaikea korjata ennen kuin niiden soveltuvuus on osoitettu. Lähde: Monde, 24. elokuuta 2011 - 6. Gorleben: : Säteilynmittausten tuloksia väärennetty- raja-arvot ylittyneet - Gorlebenin ydinjätteen säilytyspaikassa on väärennetty säteilymittausten tuloksia jo useiden vuosien ajan. Ala-Saksin osavaltion ympäristöministeriö on varoittanut kansalaisia säteilyarvojen tultua julkisuuteen. Asiantuntijaryhmä joka perustettiin paikallisten aloitteesta analysoi eri tutkimuslaitosten mittaustuloksia. He tulivat siihen johtopäätökseen, että laitoksen toimija ja ydinvoimaa puolustavat asiantuntijat ovat valheellisesti laskeneet säteilyarvot vähentämällä niistä väärän lukeman niin sanottuna taustasäteilynä. Sen sijaan että lähtökohtana olisi käytetty lukemaa ajalta ennen kuin Gorlebeniin oli tuotu yhtään ydinjätettä, laskelmien pohjana käytettiinkin paljon korkeampaa lukemaa ajalta jolloin säiliöitä oli tuotu paikalle kymmeniä. Kun lähtökohtana käytettiin alkuperäisiä mittaustuloksia huomattiin että lain asettamat raja-arvot on ylitetty jo vuosia sitten. Paikalliset ovat nostaneet kanteen laitosta vastaan. http://www.bi-luechow-dannenberg.de/chronologisch/aktuell/grenzwertu%CC%88berschreitungen-am-zwischenlager-gorleben - 7. E.on päätti rakentaa uuden ydinvoimalansa Pyhäjoelle - Saksalainen ydinvoimayhtiö E.on omistaa enemmistön Fennovoiman osakkeista. Fennovoima perustettiin E.onin rahoittamana sen jälkeen kun saksalaisyhtiön oma hanke rakentaa ydinvoimala Loviisan ydinvoimalan läheisyyteen epäonnistui. Fennovoiman nimellä haettiin siis lupaa uudelle reaktorille. Suomen eduskunta myönsi luvan heinäkuussa 2010 Lokakuussa 2011 yhtiö ilmoitti rakentavansa ydinvoimala Pyhäjoelle, Pohjanlahden rannalle. Valmistuessaan se olisi suomen kuudes ydinreaktori, muut ovat Loviisa 1. ja Olkiluoto 1-3. - 8.  Viikko protesteja Venäjällä - Venäjällä järjestettiin 21. - 25. marraskuuta viikko monentyyppistä toimintaa energiatehokkuuden puolesta kallista ja vaarallista ydinvoimaa vastaan. Toimintaviikon järjestivät ydinvoiman ja ydinaseiden vastaisten järjestöjen edustajat eri puolilta Venäjää. He vastustavat uusien, äärimmäisen kalliiden ydinvoimaloiden rakentamista veronmaksajien rahoilla. Mielenosoituksia, lobbausta ja kokouksia järjestettiin Moskovassa, Pietarissa, Nizhny Novgorodissa, Murmanskissa, Muromissa, Yekaterinburgissa, Balakovossa, Kalingradissa ja useissa muissa kaupungeissa. Lisatietoja: http://anti-atom.ru - 9. 13:sta "Castor" ydinjätekuljetuksen perille saapuminen kesti kauemmin kuin koskaan - "Castor" kuljettaa korkearadioaktiivista ydinjätetta Ranskan Valognesta Saksan Gorlebeniin. Kolmannentoista ydinjätekuljetuksen lähtö Ranskan Valognessa lykkääntyi päivällä jo siksi, että paikalle oletettiin kokoontvan satoja ihmisiä osoittamaan mieltä kuljetusta vastaan. Sadat aktivistit blokkasivatkin kuljetuksen Valognessa, ja lisää blokkauksia ja mielenosoituksia seurasi koko kulketuksen ajan Ranskasta Saksaan. Gorlebenin ympäristössä noin 25 500 ihmistä osallistui toimintaan ydinjätekuljetusta, ja Saksan yhdeksän ydinreaktorin käyttöä tukevaa politiikkaa vastaan. Kolmisenkymmentä toimintaleiriä, infopistettäja noin 150 tapahtumaa levittivät tietoa ydinjätekuljetuksesta. 5000 ihmistä blokkasi junaradan Harlingessa, 1800 tien Gorlebenissä.Tuhannet ihmiset osallistuivat erinäisin protesteihin junaradoilla ja teillä, mm.betonipyramidi, jota poliisi ei omin voimin saanut purettua, blokkasi rautatien, ja Lünebergin ja Gorlebenin välillä oli useita pienempiä blokkauksia. Protestit viivästyttivät tämän kolmannentoista Castor ydinjätekuljetuksen perille saapumista 126:lla tunnilla - enemmän kuin mikään aikaisempi kuljetuksia vastaan järjestetty toiminta. http://castor2011.nuclear-heritage.net - 10. I-131 levisi Euroopassa - Uutiset jodi 131:den havainnoista monissa Euroopan maissa järkytti kansalaisia marraskuussa. Lopulta IAEA, YK:n ydinvalvontavirasto, ilmoitti radioaktiivisen aineen mitä luultavimmin olevan peräisin Budabestissa sijaitseva Institute of Isotopes Ltd:stä, joka tuottaa radioisotooppeja. Unkarin Atomic Energy Authorityn mukaan vuoto tapahtui syyskuun kahdeksannen ja kuudennentoista päivän välisenä aikana. Vuodon syytä tutkitaan. - 11. Säteilevä varasto Venäläiseen ydinvoimalaan - Kasoittain jätettä: uusi väliaikainen säteilyjätteen varastointipaikka Novovoronezhin ydinvoimalan alueella uhkaa moninkertaistua ja muodostua pitkäaikaiseksi ongelmaksi koko maalle. Laitos jota on ehdotettu rakennettavaks Novovorezhiin koostuu varastorakennuksesta, jossa säilytettäisiin radioaktiivista jätettä 200 litran tynnyreissä yhteensä kymmenessä kerroksessa. Tämä on apokalyptinen kuva jonka ovat maalanneet useat ekologit; tuhania säiliöitä täynnä' hengenvaarallista materiaalia. Kauhea perintö jätettäväksi tuleville sukupolville vaikuttaa nyt paljon todellisemmalta,uhalta kuin monet haluaisivat uskoa. Lue lisää: http://www.bellona.org/articles/articles_2011/novovoronezh_waste - 12. Olkiluodon protestileiri ja blokkaus 2012 - Suomessa järjestetään ensimmäistä kertaa ydinvoimateollisuuden haastava protestileiri. Leirin on tarkoitus alkaa elokuun kuudentena päivänä. Leirillä sekä järjestetään erilaisia tempauksia, että luodaan verkostoja ydinvoimaliikkeelle Suomessa. Kolmas Olkiluotoblokkaus tapahtuu 11. elokuuta ja leiri päättyy 13. elokuuta Leiritiedotteita on saatavilla useilla kielillä,levitä siis sanaa! Teksti löytyy nettisivuiltamme: http://www.greenkids.de/europas-atomerbe/index.php/Olkiluoto_Blockade_2012 - 13. Ahausissa odotellaan uusia Castor-kujetuksia - Useita kuljetuseriä, yhteensä 152 Castor tynnyriä odotetaan kuljetettavaksi vuoden 2012 alusta lähtien, Jülichin entisestä korkean lämpötilan reaktorista Ahausin tilapäiseen säilytyspaikkaan. 288,161 pallomaista polttoaine-elementtiä, joista käytetään nimeä ”sora” (  englanniksi pebbles) kuljetetaan varastoon Nordrhein-Westfaleniin. Vastarinta Ahausissa ei ole koskaan ollut yhtä suurta kuin Gorlebenin alueella mutta se on viimeisen parin vuoden aikana kasvanut. Saksan Ydinvoimaa vastustavat ryhmät kutsuvat ihmisä osallistumaan protesteihin ja blokkauksiin. Ensimmäinen mielenosoituskulkue pidetään joulukuun 18. päivänä Ahausissa. http://www.greenkids.de/europas-atomerbe/index.php/Nuclear_Waste_Transport_to_Ahaus - 14. Kansainvälinen verkostotapaaminen Kuusamossa - Seuraava tilaisuus keskustelulle, kampanjasuunnittelulle ja verkostoitumiselle on Kuusamossa Tammikuun 11-15.1. 2012. Erityisesti tullaan keskittymään uraanikaivosten vastaiseen kamppailuun Suomessa ja muulla, missä paikalliset toimijat tekevät paljon työtä tämän asian parissa. Nuclear Heritage Network kutsuu juuri sinua osallistumaan tähän tapaamiseen. Olisimme iloisia jos aktivisit jotka työskentelevät tämän asian hyväksi antaisivat oman panoksensa konferenssin sisältöön. http://www.greenkids.de/europas-atomerbe/index.php/International_Anti-nuclear_Network_Meeting_in_Kuusamo - 15. EDF sai 1.5 miljoonan euron sakot Greenpeacen vakoilemisesta - Ranskalainen ydinvoimayhtiö EDF tuomittiin marraskuun 11. päivänä Nanterren oikeudessa Ranskan Greenpeacen vakoilemisesta. Yhtiö sai 1.5 miljoonan euron sakot ja kaksi johtajista sai vankilatuomion. Pascal Durieux, ydinturvallisuusosaston johtaja, sai kolmen vuoden tuomion josta kaksi ehdonalaista ja 10 000 euron sakot vakoiluoperaation alkuunpanosta. Hänen lähin alaisensa, Pierre-Paul François, sai kolmen vuoden vankilatuomion, josta 30 kuukautta ehdonalaista. Yhtiö joutuu myös maksamaan 500 000 euroa vahingonkorvausta Ranskan Greenpeacelle. Kargus Consultantsin johtaja (yhtiö, jonka EDF palkkasi hakkeroimaan Greenpeacen tietokoneet) sai kolmen vuoden vankilatuomion, josta kaksi ehdonalaista ja 4000 euron sakot. Électricité de Francea syytettiin osallisuudesta varastettujen asiakirjojen kätkemiseen ja tietomurrosta. - 16. Hinkley "ensimmäisenä jonossa" - Marraskuun 11. päivänä uusi isobritannialainen "Infrastructure Planning Commission" (rakennusvalvontavirasto) julkaisi listan projekteista, jotka olivat jättäneet rakennuslupahakemuksen, sekä listan projekteista, joiden oletetaan hakevan rakennuslupaa lähitulevaisuudessa. Viimeisimmän listan projekteista julkaistiin myös oletettu hakupäivämäärä. Rakennusvalvontaviraston tehtävänä on tutkia ja hyväksyä tai hylätä isoja rakennusprojekteja Isossa-Britanniassa, täten korvaten maan entisen tavan eli julkisen selvityksen (public inquiry). Hinkley C oli ainoa ydinvoimalaprojekti, joka oli jo hakenut rakennuslupaa virastolta - se oli hakenut sitä lokakuussa 2011. Kolme muuta ydinvoimalaprojektia oli toisella listalla oletettuine hakupäivämäärineen: Wylfa B syksyllä 2013, Oldbury keväällä 2014, sekä Sizewell C (ilman oletettua hakupäivämäärää). - 17. Tulevat tapahtumat - (Ilmoita tapahtumasi seuraavaan uutiskirjeeseemme) vuoden 2012 alussa: Jülichistä Ahausiin kulkevien Castor -ydinjätekuljetusten vastainen protesti 11/01/12-15/01/12: Kansainvälisen ydinvoimanvastaisen verkoston tapaaminen Kuusamossa 14/01/12-15/01/12: Kansainvälinen konferenssi ydinvoimattoman maailman puolesta Yokohamassa 04/02/12:          Kansainvälinen uraanikonferenssi Münsterissä 11/03/12:          Maailmanlaajuinen Fukushima -toimintapäivä 30/03/12-01/04/12: Saksan ydinvoimavastaisen liikkeen kevätkonferenssi Frankfurtissa 26/04/12:          Tsernobylin onnettomuuden vuosipäivä. May/June 2012:     Jo toista kertaa järjestettävä  kansainvälinen Uraani -elokuvafestivaali ydinvoimattoman ja                    -aseettoman maailman puolesta Rio de Janeirossa Summer 2012:       Kävely ydinvoimattoman ja -aseettoman tulevaisuuden puolesta Minnesotasta Buffaloon 30/07/12-03/08/12: Kansainvälinen ydinvoimanvastaisen verkoston kokoontuminen Döbelnissä 06/08/12-13/08/12: Olkiluodon ydinvoimaloiden vastainen leiri ja                     blokkaus Olkiluodossa http://www.gorleben365.de/ http://www.greenkids.de/europas-atomerbe/index.php/Nuclear_Waste_and_Pollution_Conference_in_Vilnius_2011 http://www.kein-castor-nach-ahaus.de/ http://www.greenkids.de/europas-atomerbe/index.php/International_Anti-nuclear_Network_Meeting_in_Kuusamo http://www.nonuclear.se/en/kalender/NuclearFreeWorld_Yokohama20120114-15 http://www.nonuclear.se/en/kalender/2nd_Intl_Uranium_Film_Festival_2012 http://footprints.footprintsforpeace.net/nffcampaign/NFF2011.htm http://www.greenkids.de/europas-atomerbe/index.php/International_Anti-nuclear_Network_Meeting_in_Mannsdorf http://olkiluotoblockade2011.wordpress.com/ - 18. Mikä on NukeNews - NukeNews on usealla kielellä julkaistava uutiskirje jota toimittaa Nuclear Heritage Network-verkosto. Uutiskirjeen tarkoituksena on kertoa ydinvoimaa vastustavien aktivistien toiminnasta, paikallista kysymyksistä ja kampanjoista. Uutisähkeet ovat aktivistien itsenä kirjoittamia ja kääntämiä ja koko työ tehdään täysin vapaaehtoisvoimin ja palkatta. Näin tehdään myös siksi että haluamme toimittaa uutiskirjeen ilmaiseksi ja pysyä itsenäisinä toimijoina. NukeNews uutiskirje on tarkoitettu sekä aktivisteille, että tavallisille kansalaisille. Kaikki apu seuraavan numeron toimittamiseen on tervetullutta. Lähetä siis artikkelisi sähköpostilla osoitteeseen: news@NukeNews.nuclear-heritage.net. Tekstin tulisi olla mieluiten englanniksi. Otsikoi uutissähkeesi ja tee siitä mahdollisimman lyhyt ja ytimekäs. Voit halutessasi lisätä linkin nettisivuille joissa on lisätietoa aiheestasi. Neljännen numeron artikkelien viimeinen jättöpäivä on 19. helmikuuta 2012. Lisätietoa Nuke News:sta http://NukeNews.Nuclear-Heritage.NET